CELEX: 32015R0307
Language: sk
Date: 2015-02-26 00:00:00
Title: Vykonávacie nariadenie Komisie (EÚ) 2015/307 z  26. februára 2015 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky triklopyr  Text s významom pre EHP

27.2.2015   
            
            
               SK
            
            
               Úradný vestník Európskej únie
            
            
               L 56/6
            
         VYKONÁVACIE NARIADENIE KOMISIE (EÚ) 2015/307
   z 26. februára 2015,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky triklopyr
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 21 ods. 3 druhú alternatívu a článok 78 ods. 2,
   keďže:
   
               (1)
            
            
               Smernicou Komisie 2006/74/ES (2) bol triklopyr zaradený ako účinná látka do prílohy I k smernici Rady 91/414/EHS (3) pod podmienkou, že príslušné členské štáty zabezpečia, aby oznamovateľ, na ktorého žiadosť bol triklopyr zaradený do uvedenej prílohy, predložil dodatočné potvrdzujúce informácie o posúdení rizika akútnej a dlhodobej expozície vtákov a cicavcov a rizika expozície vodných organizmov metabolitu 6-chlórpiridín-2-ol.
            
         
               (2)
            
            
               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v zozname v časti A prílohy k vykonávaciemu nariadeniu Komisie (EÚ) č. 540/2011 (4).
            
         
               (3)
            
            
               Oznamovateľ predložil spravodajskému členskému štátu, ktorým je Írsko, dodatočné informácie potvrdzujúce posúdenie rizika pre vtáky a cicavce a vodné organizmy, a to v lehote stanovenej na toto predloženie.
            
         
               (4)
            
            
               Írsko posúdilo dodatočné informácie, ktoré predložil oznamovateľ. V dňoch 25. januára 2011 a 22. novembra 2013 predložilo svoje hodnotenie ostatným členským štátom, Komisii a Európskemu úradu pre bezpečnosť potravín (ďalej len „úrad“) vo forme dvoch dodatkov k návrhu hodnotiacej správy.
            
         
               (5)
            
            
               Komisia dospela k názoru, že z dodatočných informácií predložených oznamovateľom vyplýva, že neprijateľnému riziku pre vtáky a cicavce možno zabrániť iba zavedením ďalších obmedzení.
            
         
               (6)
            
            
               Komisia vyzvala oznamovateľa, aby predložil svoje pripomienky k revíznej správe o triklopyre.
            
         
               (7)
            
            
               Komisia dospela k názoru, že ďalšie požadované potvrdzujúce informácie neboli úplne poskytnuté a že neprijateľnému riziku pre vtáky a cicavce možno zabrániť iba zavedením ďalších obmedzení.
            
         
               (8)
            
            
               Potvrdzuje sa, že účinná látka triklopyr sa má považovať za schválenú podľa nariadenia (ES) č. 1107/2009. V záujme minimalizovania expozície vtákov a cicavcov je však vhodné zmeniť podmienky používania tejto účinnej látky, a to najmä obmedzením jej používania.
            
         
               (9)
            
            
               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.
            
         
               (10)
            
            
               Členským štátom by sa mal poskytnúť čas na zmenu alebo zrušenie povolení na prípravky na ochranu rastlín s obsahom triklopyru.
            
         
               (11)
            
            
               Pokiaľ ide o prípravky na ochranu rastlín s obsahom triklopyru, v súvislosti s ktorými členské štáty poskytujú dobu odkladu v súlade s článkom 46 nariadenia (ES) č. 1107/2009, jej trvanie nesmie byť dlhšie ako osemnásť mesiacov po nadobudnutí účinnosti tohto nariadenia.
            
         
               (12)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Prechodné opatrenia
   Členské štáty v súlade s nariadením (ES) č. 1107/2009 v prípade potreby do 19. septembra 2015 zmenia alebo zrušia existujúce povolenia týkajúce sa prípravkov na ochranu rastlín s obsahom triklopyru ako účinnej látky.
   Článok 3
   Doba odkladu
   Akákoľvek doba odkladu poskytnutá členskými štátmi v súlade s článkom 46 nariadenia (ES) č. 1107/2009 je čo najkratšia a uplynie najneskôr 19. septembra 2016.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Smernica Komisie 2006/74/ES z 21. augusta 2006, ktorou sa mení a dopĺňa smernica Rady 91/414/EHS s cieľom zaradiť dichlorprop-P, metconazole, pyrimethanil a triclopyr medzi účinné látky (Ú. v. EÚ L 235, 30.8.2006, s. 17).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA
      Stĺpec „Osobitné ustanovenia“ v riadku 136 týkajúci sa triklopyru v časti A prílohy k vykonávaciemu nariadeniu (EÚ) č. 540/2011 sa nahrádza takto:
      
         „ČASŤ A
         Môže sa používať len ako herbicíd. Povoľuje sa len použitie predstavujúce celkovú aplikáciu maximálne 480 g účinnej látky na hektár ročne.
         ČASŤ B
         Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o triklopyre, a najmä jej dodatky I a II, v zmysle znenia finalizovaného Stálym výborom pre rastliny, zvieratá, potraviny a krmivá 12. decembra 2014.
         Pri tomto celkovom hodnotení musia členské štáty:
         
                     —
                  
                  
                     venovať osobitnú pozornosť ochrane podzemných vôd v citlivých podmienkach; v podmienkach povolenia sa musia uviesť opatrenia na zníženie rizika a podľa potreby sa musia iniciovať monitorovacie programy v citlivých oblastiach,
                  
               
                     —
                  
                  
                     venovať osobitnú pozornosť bezpečnosti operátorov a zabezpečiť, aby v podmienkach používania bolo predpísané používanie vhodných osobných ochranných pomôcok,
                  
               
                     —
                  
                  
                     venovať osobitnú pozornosť ochrane vtákov, cicavcov, vodných organizmov a necieľových rastlín. V podmienkach povolenia sa musia podľa potreby uviesť opatrenia na zníženie rizika.“